text: Det er ikke kun gymnasiet, der dur
  27 oktober 2015 kl. 15.49
  625 elever fra 7. klasser lærte i dag, at der ER andre muligheder end gymnasiet.
  Alle Hedensteds 7. klasser var i dag samlet i et kæmpe fabrikslokale, hvor de fik nogle manuelle opgaver.
  Formålet var bl.a., at eleverne også skal tænke over andre muligheder end blot fortsætte på gymnasiet, når de er færdige med folkeskolen.
  Som projektkoordinator Lars Mikkelsen siger: Samfundet har brug for andre end dem, der arbejder som eksempelvis undervisere og journalister. Der er jo også nogen, der skal producere noget.
  
  